Jandarmii înarmați la metrou au dat naștere unor teorii ale conspirației. Ce spun oamenii care s-au întâlnit cu ei în stații
Imaginile cu jandarmi înarmați la metroul bucureștean au stârnit val de reacții în online și nu numai. A fost un prilej de rostogolire a fricii și a unor teorii ale conspirațiilor. Unii oameni s-au chiar s-au întrebat dacă suntem sub asediu și de ce este nevoie de prezența jandarmilor la metrou cu armele la vedere. Nu a întârziat nici reacția Jandarmeriei Române, care a transmis că prezența forțelor de ordine în subteran este preventivă, iar armele fac parte din echipamentul lor standard. Acțiunea nu este una nouă, jandarmii patrulează la metrou încă din 2016.